Hele denne vigtige sag fik han at gøre med, da han [[7. marts]] [[1767]] blev [[deputeret]] i [[kommercekollegiet]], og da han [[11. december]] samme år fik sæde i en kommission, der da blev oprettet, den såkaldte [[balancekommission]], som både skulle undersøge landets finanser og dets handelsbalance. Allerede før ham havde københavnske købmænd set, at det på grund af den mangel på naturlige udførselsvarer, som særlig kongeriget Danmark led af, var nødvendigt at skabe en transithandel med oversøiske varer, og dette havde blandt andet fremkaldt dannelsen af [[Asiatisk Kompagni|det asiatiske kompagni]]. Nu ville Schimmelmann gå videre i samme spor, særlig ved at forøge transithandelen for Københavns vedkommende, og han virkede derfor for at få en [[frihavn]] anlagt ved denne by, en tanke, som de københavnske handelsmænd også greb, og som vistnok ville være blevet gjort til virkelighed, såfremt ikke [[Johann Friedrich Struensee|Struensee]] var kommet imellem.<ref name="Holm 126"/>
Titler Samfund Historie Erhvervsliv Ledelse Ledere